Filmen handler om en assurandør (MacMurray) som bliver viklet ind i et komplot om at dræbe en gift kvindes ægtemand. En stædig detektiv (Robinson) fatter mistanke til sin kollega og den nylige enke. Filmens originaltitel (Double Indemnity) hentyder til en ofte set bestemmelse i mange livsforsikringer hvori det dobbelte af et normalt beløb vil blive udbetalt til den begunstigede hvis den forsikrede person bliver dræbt i et uheld. Der blev filmet en alternativ slutning på filmen hvor morderen MacMurray blev sendt i gaskammeret. Denne optagelse er gået tabt, men stillbilleder af scenen eksisterer stadig.  Modtagelse I dag betragtes filmen som en klassiker. Filmanmelderen Roger Ebert hyldede i sin anmeldelse instruktøren Wilder og kameramanden Seitz: "John F. Seitz' kameraføring hjalp med at udvikle noir-stilen med skarphjørnede skygger [...] , sære vinkler og ensomme Edward Hopper omgivelser."